Cine este deputatul PNL care a votat moțiunea simplă împotriva lui Vlad Voiculescu: "Nu a fost intenționat".
Moțiunea simplă inițiată de 109 deputați PSD împotriva ministrului Sănătății, Vlad Voiculescu, a fost respinsă. Moțiunea a primit un vot și de la un deputat PNL. Explicația ar fi fost că deputatul ar fi greșit și nu ar fi făcut-o intenționat.
Moțiunea simplă împotriva lui Vlad Voiculescu a primit un vot din partea unui deputat PNL, scrie Adevărul.Deputatul PNL care a votat moțiunea ar fi Corneliu Olar, din Alba. "A apăsat greșit. Nu a fost intenționat", a fost explicația.Deputatul Corneliu Olar nu s-a manifestat până acum în discursuri împotriva lui Vlad Voiculescu.La votul pentru moțiunea împotriva lui Vlad Voiculescu au fost prezenți 86 din 93 de liberali.